
58 DR 30.11.2005 

 

Jadi saya minta kalau boleh Timbalan Menteri yang arif menyampaikan 
pesanan kehendak rakyat Kedah kepada Yang Berhormat Menteri dan di dalam 
kabinet.  Dan tolong hantar duit cepat sedikit, Tuan Pengerusi, kerana kalau duit tidak 
turun, pemain turun kami hendak buh atas mana?  Jadi modal kena ada.  Kalau modal 
tidak ada, kita hendak buat kompleks macam mana?  Kita hendak upgrade kompleks 
macam mana?  Jadi saya harap, kalau boleh hak yang bertanggungjawab di 
kementerian ini tolonglah.  Kedah bukan negeri miskin, Kedah negeri yang ada duit, 
tetapi kami berkorban untuk rakyat - menanam padi, sebelah tanam kelapa sawit.   
Walaupun kami rugi, tidak apa.  Demi rakyat Malaysia, demi Datuk Speaker, demi 
Timbalan Menteri dan menteri semua, hendak makan nasi.  Kami korban, sedangkan 
kami tanam pokok kelapa sawit, berbilion pendapatan kami. 

Tuan Pengerusi [Datuk Dr. Yusof bin Yacob]:  Tidak payah kaitkan dengan 
Speaker, Yang Berhormat. 

Dato' Paduka Haji Badruddin bin Amiruldin:  Tetapi itu tak payah ceritalah, 
itu kementerian lain, Tuan Pengerusi. 

Satu lagi Tuan Pengerusi, saya harap ni,... saya hendak tanya tentang belia 
niaga.  Saya nampak di sini adalah sedikit pembangunan ekonomi belia tiga juta lebih.  
Belia keluar universiti ini banyak yang tidak ada kerja.  Dalam Islam dinyatakan 9 
daripada 10 pintu rezeki itu adalah berniaga.  Hadhari, betul tidak Yang Berhormat bagi 
Pasir Puteh?  Kita hendak rujuk.  Yang Berhormat bagi Arau, betul?  Yang Berhormat 
bagi Arau pun arif juga pasal dia kalahkan ulama daripada PAS ini, Harun Din.  Jadi 
apa salahnya kita bagi peruntukan banyak sedikit kepada Kementerian Belia, gunakan 
peruntukan ini, build up entrepreneurs, build up anak-anak kita yang keluar universiti, 
pergi berniaga?  Kita hendak mencipta ataupun kita hendak create budaya niaga bukan 
mudah.  Kalau hari ini, Tuan Pengerusi, saya ada millions of dollars pun, kalau saya 
hendak berniaga, saya tidak reti, tidak boleh.  Jadi budaya niaga ini adalah satu perkara 
yang bukan mudah, harus disuntik di peringkat bawah. 

Jadi Kementerian Belia kena memainkan peranan, anak-anak kita yang keluar 
universiti ini.  Mai, hang tidak ada kerja, nah!  Ambil modal sedikit pergi berniaga, jual 
burger ke apa ke, tidak usah kira, kerana kita hendak suntik budaya niaga.  Kadang-
kadang mak long, mak ngah di kampung pun tidak tahu berniaga, la ni depa berniaga di 
pasar tani, dah reti dah!  Dahulu gelang satu pun tidak ada, la ni gelang sampai ke siku 
dah!  Fasal berniaga!  Dahulu gigi berkarat, la ni gigi pun elok sudah. 

Dato' Seri Diraja Syed Razlan ibni Syed Putra Jamalullail:  Gigi baru! 

Dato' Paduka Haji Badruddin bin Amiruldin:  Gigi baru, apabila senyum pun 
nampak manis walaupun umur 60 lebih tahun.  Fasal apa?  Bila berniaga dia ada duit, 
apabila ada duit, dia perelokkan diri dia.  Tidak begitu Yang Berhormat bagi Arau? 

Dato' Seri Diraja Syed Razlan ibni Syed Putra Jamalullail:  Betul! 

Dato' Paduka Haji Badruddin bin Amiruldin:  Satu lagi, Tuan Pengerusi, 
saya hendak sokong balik ini... 

Tuan Pengerusi [Datuk Dr. Yusof bin Yacob]:  Ya, penghabisan Yang 
Berhormat. 

Dato' Paduka Haji Badruddin bin Amiruldin:  Ya, penghabisan, saya 
hendak sokong balik hak Yang Berhormat bagi Bera kata tadi. 

Dato' Seri Diraja Syed Razlan ibni Syed Putra Jamalullail:  Yang 
Berhormat bagi Bera. 

Dato' Paduka Haji Badruddin bin Amiruldin:  Yang Berhormat bagi Bera.  
Tentang Dewan itu.  Saya amat bersetuju, tadi Yang Berhormat bagi Puchong dan juga 
Yang Berhormat bagi Sri Gading naik angin pasal sukan, pasal bola.  Kita hendak train 
macam mana pelajar-pelajar kita, generasi muda hendak main bola?  Padang pun tidak 
ada!  Padang sekolah pun tidak ada, fasal hendak perbesarkan sekolah sudah padang 
tidak ada.  Di belah Kedah, tunggu musim kering ini, depa pecah dua tin gong, main 
atas padang, atas bendang.  Main atas bendang dengan kasut bola tidak ada.  Itu yang 
tapak kaki keras macam apa itu, boleh jadi macam kertas pasir.  Pasal hendak main 
bola, tempat tidak ada.  Jadi saya ingat, dengan peruntukan ini juga, selain daripada 
kita buat dewan, kita boleh buat padang bola di kampung.  Kalaulah kampung itu buat 



Jadi saya minta kalau boleh Timbalan Menteri yang arif menyampaikan pesanan kehendak rakyat Kedah kepada Yang Berhormat Menteri dan di dalam kabinet. Dan tolong hantar duit cepat sedikit, Tuan Pengerusi, kerana kalau duit tidak turun, pemain turun kami hendak buh atas mana? Jadi modal kena ada. Kalau modal tidak ada, kita hendak buat kompleks macam mana? Kita hendak upgrade kompleks macam mana? Jadi saya harap, kalau boleh hak yang bertanggungjawab di kementerian ini tolonglah. Kedah bukan negeri miskin, Kedah negeri yang ada duit, tetapi kami berkorban untuk rakyat- menanam padi, sebelah tanam kelapa sawit. Walaupun kami rugi, tidak apa. Demi rakyat Malaysia, demi Datuk Speaker, demi Timbalan Menteri dan menteri semua, hendak makan nasi. Kami korban, sedangkan kami tanam pokok kelapa sawit, berbilion pendapatan kami. Tuan Pengerusi [Datuk Dr. Yusof bin Yacob]: Tidak payah kaitkan dengan Speaker, Yang Berhormat. Dato' Paduka Haji Badruddin bin Amiruldin: Tetapi itu tak payah ceritalah, itu kementerian lain, Tuan Pengerusi. Satu lagi Tuan Pengerusi, saya harap ni,... saya hendak tanya tentang belia niaga. Saya nampak di sini adalah sedikit pembangunan ekonomi belia tiga juta lebih. Belia keluar universiti ini banyak yang tidak ada kerja. Dalam Islam dinyatakan 9 daripada 10 pintu rezeki itu adalah berniaga. Hadhari, betul tidak Yang Berhormat bagi Pasir Puteh? Kita hendak rujuk. Yang Berhormat bagi Arau, betul? Yang Berhormat bagi Arau pun arif juga pasal dia kalahkan ulama daripada PAS ini, Harun Din. Jadi apa salahnya kita bagi peruntukan banyak sedikit kepada Kementerian Belia, gunakan peruntukan ini, build up entrepreneurs, build up anak-anak kita yang keluar universiti, pergi berniaga? Kita hendak mencipta ataupun kita hendak create budaya niaga bukan mudah. Kalau hari ini, Tuan Pengerusi, saya ada millions of dollars pun, kalau saya hendak berniaga, saya tidak reti, tidak boleh. Jadi budaya niaga ini adalah satu perkara yang bukan mudah, harus disuntik di peringkat bawah. Jadi Kementerian Belia kena memainkan peranan, anak-anak kita yang keluar universiti ini. Mai, hang tidak ada kerja, nah! Ambil modal sedikit pergi berniaga, jual burger ke apa ke, tidak usah kira, kerana kita hendak suntik budaya niaga. Kadang- kadang mak long, mak ngah di kampung pun tidak tahu berniaga, la ni depa berniaga di pasar tani, dah reti dah! Dahulu gelang satu pun tidak ada, la ni gelang sampai ke siku dah! Fasal berniaga! Dahulu gigi berkarat, la ni gigi pun elok sudah. Dato' Seri Diraja Syed Razlan ibni Syed Putra Jamalullail: Gigi baru!. Dato' Paduka Haji Badruddin bin Amiruldin: Gigi baru, apabila senyum pun nampak manis walaupun umur 60 lebih tahun. Fasal apa? Bila berniaga dia ada duit, apabila ada duit, dia perelokkan diri dia. Tidak begitu Yang Berhormat bagi Arau?. Dato' Seri Diraja Syed Razlan ibni Syed Putra Jamalullail: Betul!. Dato' Paduka Haji Badruddin bin Amiruldin: Satu lagi, Tuan Pengerusi, saya hendak sokong balik ini... Tuan Pengerusi [Datuk Dr. Yusof bin Yacob]: Ya, penghabisan Yang Berhormat. Dato' Paduka Haji Badruddin bin Amiruldin: Ya, penghabisan, saya hendak sokong balik hak Yang Berhormat bagi Bera kata tadi. Dato' Seri Diraja Syed Razlan ibni Syed Putra Jamalullail: Yang Berhormat bagi Bera. Dato' Paduka Haji Badruddin bin Amiruldin: Yang Berhormat bagi Bera. Tentang Dewan itu. Saya amat bersetuju, tadi Yang Berhormat bagi Puchong dan juga Yang Berhormat bagi Sri Gading naik angin pasal sukan, pasal bola. Kita hendak train macam mana pelajar-pelajar kita, generasi muda hendak main bola? Padang pun tidak ada! Padang sekolah pun tidak ada, fasal hendak perbesarkan sekolah sudah padang tidak ada. Di belah Kedah, tunggu musim kering ini, depa pecah dua tin gong, main atas padang, atas bendang. Main atas bendang dengan kasut bola tidak ada. Itu yang tapak kaki keras macam apa itu, boleh jadi macam kertas pasir. Pasal hendak main bola, tempat tidak ada. Jadi saya ingat, dengan peruntukan ini juga, selain daripada kita buat dewan, kita boleh buat padang bola di kampung. Kalaulah kampung itu buat.